Nursulton Nazarboyev Birlashgan Arab amirliklariga rasmiy tashrifi uyushtirdi. U Abu-Dabida valiahd shahzodasi, BAA oliy qo‘mondoni o‘rinbosari shayx Muhammad bin Zayd al-Naxayon hamda boshqa davlat arboblari bilan uchrashdi. Uchrashuvda o‘zaro hamkorlikni rivojlantirishga qaratilgan hujjatlar imzolangan. Ushbu siyosatchining 2017 yildagi ilk xorijiy tashrifi davomida 16 yanvar kuni «Kelajak energiyasi» X xalqaro sammitida ishtirok etish ham ko‘zda tutilgan. Uchrashuvlar chog‘ida qator hujjatlar, jumladan, konsullik masalalari, moliya, turizm, transport sohalarida memorandumlar imzolanishi rejalashtirilgan. Ma’lumot uchun, 2005–2016 yillarda BAAning Qozog‘iston iqtisodiyotiga to‘g‘ridan-to‘g‘ri investitsiyalari hajmi salkam 2 milliard dollarni tashkil etgandi.